
	1.
	Rīkojuma projekts
1. Saskaņā ar likuma “Par valsts budžetu 2023. gadam un budžeta ietvaru 2023., 2024. un 2025. gadam" (turpmāk – Likums) 36. panta pirmās daļas 7.punkta “c” apakšpunktu Satiksmes ministrijai sniegt atzinumu par pašvaldību iesniegtajiem ceļu būvniecības projektiem (izņemot par būvprojektā paredzēto, bet ceļa funkcijā neiekļauto inženiertīklu būvniecību) (turpmāk – investīciju projekts) aizdevumu (ieskaitot būvprojekta izstrādes, būvuzraudzības un autoruzraudzības izmaksas, ja nepieciešams) saņemšanai, izvērtējot šādus obligātos kritērijus:
	Iebildums
Esošā rīkojuma projekta redakcija neļauj saņemt pozitīvu Satiksmes ministrijas atzinumu un attiecīgi valsts budžeta aizdevumu, ja pašvaldība plāno izbūvēt jaunu (līdz šim neesošu) ceļu/ ielu vai tās posmu.
 
Piedāvātā redakcija
-
	Anita Līce

	2.
	Rīkojuma projekts
1.3. vai investīciju projektam ir augsta realizācijas gatavības stadija - ir uzsākta vai var uzsākt projekta īstenošanu (ir veiktas nepieciešamās iepirkumu procedūras (tai skaitā apvienotā projektēt un būvēt iepirkuma procedūra, ja nepieciešams)) un uz investīciju projekta pieteikuma izskatīšanas termiņa dienu ir stājušies spēkā nepieciešamo iepirkumu rezultāti, ir izdota būvatļauja autoceļa vai ielas būvniecībai  ar būvvaldes atzīmi par projektēšanas nosacījumu izpildi, vai paskaidrojuma raksts transporta būvju atjaunošanai ar izdarītu atzīmi par būvniecības ieceres akceptu, vai būvvaldes izdots apliecinājums, ka atjaunošanai paredzētajiem darbiem (virskārtas atjaunošanai) nav nepieciešama būvniecības dokumentācija);
	Priekšlikums
Ņemot vērā, ka tiek pieļauta arī apvienotā projektēt un būvēt iepirkuma procedūra, kas ir atbalstāmi, lūdzam precizēt šī punkta redakciju, lai neveidojas pretruna. Projektēt un būvēt iepirkuma procedūras rezultātā būvatļauja ar atzīmi par projektēšanas nosacījumu izpildi var nebūt iespējama.
Piedāvātā redakcija
"1.3. vai investīciju projektam ir augsta realizācijas gatavības stadija - ir uzsākta vai var uzsākt projekta īstenošanu (ir veiktas nepieciešamās iepirkumu procedūras (tai skaitā apvienotā projektēt un būvēt iepirkuma procedūra, ja nepieciešams)) un uz investīciju projekta pieteikuma izskatīšanas termiņa dienu ir stājušies spēkā nepieciešamo iepirkumu rezultāti, būvniecības iepirkuma gadījumā ir izdota būvatļauja autoceļa vai ielas būvniecībai  ar būvvaldes atzīmi par projektēšanas nosacījumu izpildi, vai paskaidrojuma raksts transporta būvju atjaunošanai ar izdarītu atzīmi par būvniecības ieceres akceptu, vai būvvaldes izdots apliecinājums, ka atjaunošanai paredzētajiem darbiem (virskārtas atjaunošanai) nav nepieciešama būvniecības dokumentācija);"
	Anita Līce

	3.
	Rīkojuma projekts
2. Noteikt, ka objekts ir nozīmīgs mobilitātes nodrošināšanai pašvaldības teritorijā, ja tas atbilst vismaz vienam no šādiem kritērijiem:
	Priekšlikums
Lūdzam papildināt ar jaunu apakšpunktu, ja tiek paredzēta jauna ceļa/ielas vai tās posma būvniecība
Piedāvātā redakcija
Papildināt ar 2.5 apakšpunktu"

"2.5. ja mobilitātes nodrošināšanai pašvaldības teritorijā iek paredzēta jauna ceļa/ielas vai tās posma būvniecība."

 
	Anita Līce

	4.
	Rīkojuma projekts
4. Satiksmes ministrijai sniegt pozītīvu atzinumu, ja investīciju projekts atbilst visiem šī rīkojuma 1. punktā noteiktajiem kritērijiem vai tas atbilst šī rīkojuma 3. punktā minētajiem objektiem.
	Priekšlikums
Lūdzam paredzēt izņēmumu jaunu ceļa/ ielas vai tā posma būvniecības gadījumiem.
Piedāvātā redakcija
"4. Satiksmes ministrijai sniegt pozītīvu atzinumu, ja investīciju projekts atbilst visiem šī rīkojuma 1. punktā noteiktajiem kritērijiem vai tas atbilst šī rīkojuma 3. punktā minētajiem objektiem, izņemot gadījumu, ja investīciju projektā tiek paredzēta jauna ceļa/ielas vai tās posma būvniecība."
	Anita Līce

	5.
	Rīkojuma projekts
5. Satiksmes ministrijai piecu darbdienu laikā pēc šī rīkojuma spēkā stāšanās informēt pašvaldības, ka investīciju projektus Satiksmes ministrijā iespējams iesniegt katru mēnesi līdz četrpadsmitajam datumam, bet ne vēlāk kā līdz 2023. gada 14.jūlijam.
	Priekšlikums
Priekšlikums 5. punktā investīciju projektu gala iesniegšanas termiņu noteikt augustā, ņemot vērā, ka likuma “Par valsts budžetu 2023. gadam un budžeta ietvaru 2023., 2024. un 2025. gadam” 36. panta pirmās daļas 5. punkta d) apakšpunktā noteikts, ka aizņēmuma pieprasījumus pašvaldības Pašvaldību aizņēmumu un galvojumu kontroles un pārraudzības padomē iesniedz ne vēlāk kā līdz 2023. gada 1. septembrim.
Mūsu ieskatā, ņemot vērā Rīkojuma projektā noteikto Satiksmes ministrijas atzinuma sniegšanas termiņu, 7. augusts vēl ir objektīvi iespējams termiņš investīciju projektu iesniegšanai, kam sekotu Satiksmes ministrijas atzinuma saņemšana un aizņēmuma pieprasījuma iesniegšana. 
Piedāvātā redakcija
5. Satiksmes ministrijai piecu darbdienu laikā pēc šī rīkojuma spēkā stāšanās informēt pašvaldības, ka investīciju projektus Satiksmes ministrijā iespējams iesniegt katru mēnesi līdz septītajam datumam, bet ne vēlāk kā līdz 2023. gada 7.augustam.
	Anita Līce



